Techno is 'n genre van elektroniese dansmusiek wat gekenmerk word deur 'n herhalende ritme wat oor die algemeen vervaardig is deur 'n platejoggie (DJ). Die sentrale ritme is dikwels in gewone tyd (4/4), terwyl die tempo tipies tussen 120 en 150 slae per minuut (bpm) wissel . Kunstenaars kan elektroniese instrumente gebruik soos 'n trommasjiene, sequencers, en 'n sintetiese klavier, sowel as digitale klank werkstasies. Trommasjiene van die 1980's soos Roland se TR-808 en TR-909 is baie duur maar baie gewild. Die term "techno" het sy oorsprong in Duitsland in die vroeë 1980's gekry, maar dit was gestig as 'n naam vir 'n spesifieke musiekgenre van elektroniese dans musiek wat in Detroit begin het na aanleiding van die vrystelling in die Verenigde Koninkryk, Techno! The New Dance Sound of Detroit. Hierna is baie ander groepe en albums vrygestel. Na die sukses van huis-musiek in 'n aantal Europese lande het techno gegroei in gewildheid in die Verenigde Koninkryk, Duitsland, België en Nederland.